สุซาคุ คุรุรุกิ

**สุซาคุ คุรุรุกิ** () เป็นตัวละครจากการ์ตูนญี่ปุ่นเรื่อง *[[โค้ด กีอัส]]* พากย์เสียงโดยทากาฮิโระ ซากูราอิ

## ประวัติ
สุซาคุ คุรุรุกิ เป็นบุตรชายของเก็มบุ คุรุรุกิ นายกรัฐมนตรีญี่ปุ่นคนสุดท้าย เขาได้พบกับลูลูช และ นานาลี่ วี บริแทนเนีย เชื้อพระวงศ์ที่บริแทนเนียส่งมาเป็นเครื่องต่อรอง สุซาคุไม่ชอบลูลูชในตอนแรกเพราะคิดว่าเขาเป็นเจ้าชายซึ่งไม่สนใจคนอื่น จนกระทั่งเมื่อเวลาผ่านไป สุซาคุก็เข้าใจลูลูชมากขึ้นและทั้งสองกลายเป็นเพื่อนสนิทกัน สุซาคุต้องแยกจากพวกลูลูชในช่วงสงครามญี่ปุ่น-บริแทนเนีย

ในช่วงที่บริแทนเนียรุกรานญี่ปุ่น นายกรัฐมนตรีเก็มบุยืนกรานที่จะใช้กำลังต่อต้านอย่างเด็ดขาด สุซาคุได้สังหารบิดาของเขา โดยข่าวออกมาว่านายกฯเก็มบุฆ่าตัวตาย หลังการตายของเก็มบุ รัฐบาลญี่ปุ่นก็ประกาศยอมแพ้ต่อกองทัพบริทาเนีย หลังญี่ปุ่นกลายเป็นแอเรีย 11 สุซาคุก็ทิ้งสถานะอีเลฟเว่น เขาขึ้นทะเบียนเป็นชาวบริแทนเนียกิตติมศักดิ์และสมัครเข้าเป็นพลทหารในกองทัพบริแทนเนีย เขาได้พบกับลูลูชในขณะปฏิบัติหน้าที่ตามหาถังเก็บแก็สพิษในเก็ตโตเขตชินจุกุซึ่งถูกขโมยไปโดยกลุ่มก่อความไม่สงบ ในวันนั้นเองเขาได้ขึ้นบังคับไนท์แมร์เฟรมรุ่นต้นแบบ *แลนสล็อต* เข้าร่วมปฏิบัติการต่อต้านผู้ก่อความไม่สงบในเก็ตโตเขตชินจุกุ ซึ่งเป็นไนท์แมร์เฟรมที่สร้างขึ้นโดยหน่วยค้นคว้าพิเศษที่ขึ้นตรงต่อรัชทายาทลำดับสอง ชไนล์เซล เอล บริแทนเนีย

ในเหตุการณ์วันนั้น สุซาคุตกเป็นผู้ต้องสงสัยในคดีสังหารข้าหลวงแอเรีย 11 แต่ก็รอดพ้นความผิดหลังได้ซีโร่เข้ามาช่วยออกหน้าแทน หลังพ้นความผิดเขาก็ได้ติดยศพันจ่าและเข้าเรียนที่โรงเรียนแอชพอร์ดที่เดียวกับลูลูช และต่อมาได้รับเลือกให้เป็นอัศวินประจำพระองค์ในองค์หญิงยูฟีเมีย ลี บริทาเนีย (ติดยศพันตรี) ต่อมาในเหตุการณ์แบล็กรีเบลเลียน เขาจับกุมซีโร่ไปถวายต่อจักรพรรดิและได้รับแต่งตั้งเป็นไนท์ออฟเซเว่น โดยได้รับภารกิจแรกคือเป็นผู้ติดตามของ จูเลียส คิงส์เลย์ เสนาธิการที่จักรพรรดิส่งไปบัญชาการกองทัพยูโรบริแทนเนียในเซนต์ปีเตอร์สเบิร์ก หลังความแตกว่าคิงส์เลย์คืออดีตซีโร่และเจ้าชายบริแทนเนีย ทั้งสุซาคุและคิงส์เลย์ถูกจับกุมไว้อย่างลับๆโดยคณะอัศวินเซนต์มีฮาเอล ทั้งคู่ถูกขังอยู่ได้ไม่นานก็ได้ลอร์ดคิมเมล (ต่อมาคือ โรโล่ แลมเพิร์จ) มาช่วยออกไป

หลังซีโร่ปรากฏตัวอีกครั้งในเหตุการณ์บาเบลทาวเวอร์ สุซาคุได้รับคำสั่งมาประจำการที่ญี่ปุ่นในตำแหน่งผู้ช่วยข้าหลวงและเข้าเรียนที่โรงเรียนแอชฟอร์ดเพื่อเฝ้าจับตาดูลูลูช ต่อมาสุซาคุได้สมคบกับองค์ชายชไนล์เซลก่อรัฐประหาร แต่ระหว่างที่สุซาคุไปสังหารจักรพรรดิชาร์ลส์ก็ได้พบกับพระนางมารีแอน, ซีทู, ลูลูช และจักรพรรดิชาร์ลส์ เมื่อสุซาคุได้รับรู้ถึงแผนการณ์สังหารพระเจ้าของจักรพรรดิชาร์ลส์และมารีแอน ก็เปลี่ยนใจมาร่วมมือกับลูลูชเข้ายึดอำนาจในบริแทนเนีย หลังลูลูชเป็นจักรพรรดิแล้วสุซาคุก็ได้รับการเลื่อนยศเป็นไนท์ออฟซีโร่ หลังสงครามแดโมคลีสซึ่งลูลูชได้รับชัยชนะ สุซาคุถูกประกาศว่าตายในสงคราม แต่แท้จริงแล้วได้รับมอบบทบาทซีโร่ต่อจากลูลูช และร่วมมือกับลูลูชจัดฉากการสังหารจักรพรรดิลูลูช

## อ้างอิง

* Suzaku Kururugi  at GoThumb 

หมวดหมู่:ตัวละครในโค้ด กีอัส
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2549
หมวดหมู่:ตัวละครโทรทัศน์ที่ปรากฏตัวครั้งแรกในปี พ.ศ. 2549
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นอัศวิน
หมวดหมู่:ตัวละครที่เป็นพันตรี
หมวดหมู่:ตัวละครที่เป็นกำลังพลหน่วยรบพิเศษ
หมวดหมู่:ตัวละครที่เป็นเมคาไพลอต
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ชาวบริแทนเนีย
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ